মাদারীপুরের শিবচরের দুটি ইউনিয়নে বিদ্যুৎ সংযোগ উদ্বোধন করা হয়েছে। মাদারীপুর জেলা আওয়ামীলীগের সিনিয়র সহ সভাপতি মুনির চৌধুরী উপজেলার প্রত্যন্ত এলাকার এ দুটি ইউনিয়নে বিদ্যুৎ সংযোগের উদ্বোধন করেন।এতে প্রত্যন্ত এ সকল এলাকার মানুষের মাঝে আধুনিকতার নতুন আশা জেগেছে।যায়, শুক্রবার দুপুরে উপজেলা পল্লী বিদ্যুৎ সমিতির আয়োজনে মাদবরচর ইউনিয়নের সাড়ে বিশরশি গ্রামে বিদ্যুৎ সংযোগ উদ্বোধনী অনুষ্ঠানের আয়োজন করা হয়। অনুষ্ঠানের প্রধান অতিথি হিসেবে মাদারীপুর জেলা আওয়ামীলীগের সিনিয়র সহসভাপতি মুনির চৌধুরী উপস্থিত ছিলেন। এসময় মাদবরচর ইউনিয়নের সাড়ে বিশরশি গ্রামের প্রায় সাড়ে ৩ কিলোমিটার এলাকার ২শ ১৪ পরিবারের মাঝে বিদ্যুতের নতুন সংযোগ উদ্বোধন করা হয়। এর আগে প্রধান অতিথি সন্নাসীরচর ইউনিয়নের দৌলতপুর গ্রামের মৃধাকান্দি সরকারী প্রাথমিক বিদ্যালয় মাঠে আয়োজিত অনুষ্ঠানে দৌলতপুর গ্রামের প্রায় ৪ কিলোমিটার এলাকার ২ শ ৩৪ টি পরিবারের মাঝে বিদ্যুতের নতুন সংযোগ উদ্বোধন করেন। বিকেলে তিনি পাঁচ্চর বালিকা উচ্চ বিদ্যালয়ের বার্ষিক ক্রীড়া, সাহিত্য ও সাংস্কৃতিক প্রতিযোগিতা অনুষ্ঠানে অংশ গ্রহন করে বিজয়ীদের মাঝে পুরস্কার বিতরন করেন। এসময় শিবচর উপজেলা নির্বাহী কর্মকর্তা মোঃ ইমরান আহমেদ, উপজেলা আওয়ামীলীগ সভাপতি সামসুদ্দিন খান, জেলা পল্লী বিদ্যুৎ সমিতির পরিচালক আলী আকবর খান, ডিজিএম আকমল হোসেন, শিবচর থানার অফিসার ইনচার্জ জাকির হোসেন, পৌর আওয়ামীলীগের সাধারন সম্পাদক তোফাজ্জেল হোসেন খান, মাদবরচর ইউপি চেয়ারম্যান চৌধুরী সুলতান মাহমুদ প্রমূখ উপস্থিত ছিলেন।